**Theodoris Bernardus Jubitana** (født 10. april 1965 i distriktet Nickerie i Suriname, død 20. juli 2021) var en surinamsk administrator og politiker. Han var kaptein for den urfolkslandsbyen Hollandse Kamp siden 2011. I tillegg var han styreleder i Association of Indigenous Village Heads Suriname (VIDS) siden 2017 og leder for det politiske partiet Amazon Party Suriname (APS) siden 2019. Han døde i juli 2021 fra virkningene av covid-19.

Liv og virke
------------

### Bakgrunn

Theodoris Bernardus Jubitana ble født til en lokono-familie og var det niende av elleve barn. Han vokste opp i landsbyen Tapoeripa langs elven Nickerie. Etter barneskolen studerte han i seks år på internatskole i Paramaribo for barn fra det indre av Surinam. Deretter tok han fag ved en teknisk skole, og fullførte opplæring for å bli lærer i industriell utdanning (OLNO).

Jubitana giftet seg med Marcia Parana i 1995, og de fikk seks barn.

### Politisk karriere

Jubitana ble valgt til kaptein for Hollandse Kamp i distriktet Para i et landsbymøte 7. august 2011. Han etterfulgte Stefanus Sabajo. Jubitanas valg ble godkjent av en representant for distriktskommisjonæren den 3. september. Den 4. februar 2012 ble han og hans tre basiyas (varamedlemmer) tradisjonelt innviet i nærvær av president Desi Bouterse..

Jubitana ble deretter valgt til formann i *Organisasjonen for samarbeidende urbefolkninger i Para og Wanica* (OSIP). En viktig søyle i hans politikk var å kreve og håndheve urfolks landrettigheter. Etter en demonstrasjon i august 2016 var organisasjonen i stand til å innlede samtaler med regjeringen om dette emnet.

Etter et fire-dagers møte etterfulgte Jubitana Lesley Artist som styreleder for *National Association of Indigenous Village Heads Suriname* (VIDS) i august 2017.. I september 2018 kom det til splittelse i VIDS idet Artist og landsbyen Redidoti trakk seg fra foreningen. Artist tilskrev denne avgjørelsen en uenighet mellom ham og Jubitana om landrettighetssamtalene. Redidoti ble fulgt av ni flere landsbyer. Ifølge Jubitana var det allerede forventet angrep og trusler ettersom prosessen rundt landrettigheter hadde kommet inn i en avgjørende fase. I oktober 2019 ble et lovutkast presentert av Edgar Dikan, minister for regional utvikling.

I juni 2019 overtok Jubitana roret til det politiske partiet *Amazon Party Suriname* (APS) etter René Artist. Han gjorde det for å løfte frem urfolkenes anliggender innen politikken. Som han sa: «Urfolk i parlamentet kan knapt gjøre noe, ettersom partidisiplinen gjør at de holder seg stille.»

Jubitana ledet APS under parlamentsvalgene i 2020. Imidlertid fikk ikke hans parti noen mandater.

### Død

Første uke av juli 2021 ble Jubitana innlagt på sykehus etter å ha blitt smittet med covid-19. den 20. juli døde han av sykdommen. Han var 56 år gammel.

Referanser
----------

1. 1 2  «Theo Jubitana». *Aps-Pro Para*. 25. april 2020 – via facebook.com.
2. ↑  Madsian, Carla (Desember 2011). «Hollandse kamp heeft nieuw dorpsbestuur». *Maraka* **(nederlandsk)**. s. 10 – via docplayer.nl.
3. ↑  StarNieuws, President en inheemse leiders roepen op tot eenheid, 5. februar 2012
4. ↑  StarNieuws, Vreedzame manifestatie en petities op 9 augustus, 6. august 2016
5. ↑  StarNieuws, Simons: Wetswijziging in gronduitgifte kwestie Inheemsen, 10. august 2016
6. ↑  StarNieuws, Maandag ondertekening intentieverklaring grondenrechten, 4. august 2017
7. ↑  StarNieuws, Theo Jubitana nieuwe voorzitter VIDS, 28. august 2017
8. ↑  StarNieuws, Redi Doti stapt uit VIDS; meer dorpen volgen, 7. september 2018
9. ↑  Raoul Lith, VIDS-voorzitter: Aanvallen en dreigementen verwacht, StarNieuws, 27. september 2018
10. ↑  Raoul Lith, Erkenning grondenrechten stap dichterbij met concept-wet, StarNieuws, 2. oktober 2019
11. ↑  Jason Pinas, Het gaat niet goed met de Inheemsen, De Ware Tijd, 17. juni 2019
12. ↑  Dagblad Suriname, CHS Proces Verbalen 2015 en 2020, 17. juni 2020
13. ↑  De Ware Tijd, Inheemse leider Theo Jubitana heengegaan, 20. juli 2021